Sivert Adeler

Sivert Cortsen Adeler (også Sijvert Coertz) (født 1647 i Hoorn i Nederlandene, død 24. januar 1683 ved Kappstaden) var en dansk-norsk sjøoffiser, kommandant på Dansborg.

Han var eldste sønn av Cort Adeler og hustru Engelke Sophronia,Lützow I. H.: Samling af Historiske Efterretninger om Danske Søe-Officierer, med Videre Søe-Etaten vedkommende, Kjøbenhavn, 1788, s. 9 også kjent som Engeltje Sijverts. Han kom til sjøs med faren til Danmark hvor han i 1663 ble utnevnt til kaptein og i 1668 ble anvendt som befalingsmann på skipet Færø som var blitt utsendt for å gjenopplive handelsforbindelsene med Ostindia. Skipet ankom Trankebar i mai 1669 og i samme år og det etterfølgende var han i Bantam på Java. Her inngikk han et forbund med kongen av Bantam, som tillot danskene å opprette en handelslosje. Med seg på hjemreisen fikk Adeler en kostbar diamant til Christian V samt et brev fra Bantamkongen med ønske om å få tilsendt våpen.

 Schoutbynacht 
I september 1670 vendte Adeler tilbake til København, og ble den etterfølgende måned utnevnt til schoutbynacht. I de følgende år ble han sendt til Nederlandene for å utdanne seg i sjøtjenesten. 1672 ble han utnevnt til kommandant i Dansborg, fikk tittel av indisk råd og reiste samme år igjen til Ostindia. I 1683 var han på vej hjem til Danmark med skipet Den flyvende Ulv hvor han den 24. januar døde ved Kappstaden.Adeler, Sivert, Dansk biografisk Lexikon, Bricka. Besøkt 18. november 2016 Han ble senere begravet i den reformerte kirke i samme by.

 Referanser 

Kategori:Danske admiraler
Kategori:Slekten Adeler
Kategori:Fødsler i 1647
Kategori:Dødsfall i 1683
Kategori:Artikler i sjøfart-prosjektet